Steve Dobrogosz

Steve Dobrogosz (1956–) er en amerikansk komponist og jazzpianist.

Liv og karriere 
Dobrogosz vokste opp i Raleigh (Nord-Carolina) og studerte ved Berklee College of Music. I 1978 flyttet han til Stockholm, der han snart skapte seg et ry på den svenske jazzscenen og gav ut flere album. Han samarbeidet blant annet med Arild Andersen, Paul Motian, Kenny Wheeler, Thad Jones, Jon Christensen, Palle Danielsson, Alex Riel og Bill Frisell.

Sammen med den norske vokalisten og komponisten Radka Toneff gav Dobrogosz i 1982 ut albumet Fairytales på Odin. Han har gitt ut fire album med  den svenske vokalisten Berit Andersson, og et av disse, The Final Touch, ble av tidsskriftet JazzTimes satt på en liste over de ti beste jazzplater fra året 1991. Senere har Dobrogosz samarbeidet med jazzvokalisten Anna Christoffersson, og i 2008 ble deres album Rivertime nominert for Grammis i jazzkategorien.

Dorbrogosz har skapt over fire hundre verk, deriblant jazz-komposisjoner, en messe for kor, strykere og klaver (1992), et requiem, et te deum, et magnificat, en julekantate, en symfoni, samt andre orkester- og kammermusikkalske verk, klaver-, orgel- og andre solostykker.

Diskografi (utvalg) 
 Songs (1980)
Confessions (1981)
 Fairytales (1982), med Radka Toneff
 The Final Touch (1989), med Berit Andersson
 Jade (1990), med Berit Andersson
 Skin Balloon (1993), med Berit Andersson
 Pianopieces (1994)
 Duckwalk (1996), Steve Dobrogosz Quartet
 Mass (1997), med St. Jacob's Chamber Choir
 Ebony Moon (1998)
 Best of Dobrogosz and Andersson (1999), med Berit Andersson
 Feathers (2000), med Jeanette Lindstrom
 Requiem/Te Deum (2004), med St. Jacob's Chamber Choir
 It's Always You (2006), med Anna Christoffersson
 Rivertime (2008), with Anna Christoffersson
 Golden Slumbers, Steve Dobrogosz plays Lennon/McCartney (2009), Curling Legs, CLP CD 112
 Forgotten Man (2017)

Referanser

Eksterne lenker 
 
 
 

20. århundres komponister
Komponister fra USA
Jazzkomponister fra USA
Pianister fra USA
Personer fra Wake County i Nord-Carolina
Personer fra Centre County i Pennsylvania